| XaguarRango fósil: Plistoceno ata o presente |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Carnivora |
| Familia: | Felidae |
| Xénero: | *Panthera* |
| Especie: | ***P. onca*** |

 |
| Nome binomial |
| ***Panthera onca***(Linnaeus, 1758) |
| Distribución do xaguarDistribución do xaguarDistribución do xaguar |

O **xaguar** (*Panthera onca*) é un felino carnívoro do xénero Panthera e a única das catro especies actuais deste xénero que se atopa en América. Tamén é o maior felino de América e o terceiro do mundo, despois do tigre e do león. A súa distribución actual esténdese desde o norte de México e gran parte de Centroamérica até o Perú, Paraguai e o norte da Arxentina. Exceptuando algunhas poboacións en Arizona (suroeste de Tucson), esta especie xa foi practicamente extirpada nos Estados Unidos desde principios da década de 1900.

Características
---------------

Atópase emparentado e aseméllase moito en aparencia física ao leopardo, mais xeralmente é de maior tamaño, conta cunha constitución máis robusta e o seu comportamento e hábitat son máis acordes aos do tigre (Panthera tigris). Aínda que prefire as selvas densas e húmidas, pode acomodarse a unha gran variedade de terreos boscosos ou abertos. Está estreitamente asociado á presenza de auga e destaca, xunto co tigre, por ser un felino ao que lle gusta nadar.

É fundamentalmente solitario e un cazador que tende emboscadas e oportunista á hora de elixir as presas. Tamén é un superpredador e unha especie clave que desempeña un importante papel na estabilización dos ecosistemas nos que habita, regulando as poboacións das especies que depreda. O xaguar ten unha mordedura excepcionalmente potente, mesmo en comparación con outros grandes felinos, o que lle permite perforar os caparazóns de réptiles acoirazados como as tartarugas e utilizar un método pouco habitual para matar: ataca directamente a cabeza da presa entre as orellas para proferir unha dentada fatal que atravesa o cranio cos seus cabeiros alcanzando ao cerebro.

O xaguar está cualificado na Lista Vermella da UICN como «especie case ameazada» e o seu número está en declive. Entre os factores que o ameazan inclúense a perda e a fragmentación do seu hábitat. A pesar de que o comercio internacional de xaguares está prohibido, este felino morre con frecuencia a man dos humanos, especialmente en conflitos con rancheiros e granxeiros. Aínda que reducida, a súa distribución xeográfica continúa sendo ampla. Ao longo da historia, esta distribución outorgoulle un lugar prominente na mitoloxía de numerosas culturas indíxenas americanas, como os maias e os aztecas.

Notas
-----

1. ↑  Caso, A. Lopez-Gonzalez, C. Payan, E. Eizirik, E. de Oliveira, T. Leite-Pitman, R. Kelly, M. & Valderrama, C. (2008). "*Panthera onca*". *Lista Vermella de especies ameazadas. Versión 2011.1* (en inglés). Unión Internacional para a Conservación da Natureza. Consultado o 7 de xullo de 2011.
2. ↑  Definicións no *Dicionario da Real Academia Galega* e no Portal das Palabras para *xaguar*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xaguar Modificar a ligazón no Wikidata*** |

### Ligazóns externas

* *Guía de convivencia entre la gente y los jaguares*. *(en castelán)*

|  |  |
| --- | --- |
| Control de autoridades | 
* Wd: Q35694
* AAT: 300310389
* BRE: 4934121
* EBID: ID
* GEC: 0118127
* GND: 4162672-2
* JSTOR: jaguars
* LCCN: sh85069247
* NDL: 00576704

 |

|  |  |
| --- | --- |
| Identificadores taxonómicos | 
* ADW: Panthera\_onca
* BioLib: 2015
* EOL: 328606
* EPPO: PNTHON
* Fossilworks: 49735
* GBIF: 5219426
* iNaturalist: 41970
* IRMNG: 10201333
* ITIS: 180593
* IUCN: 15953
* MSW: 14000240
* NCBI: 9690
* Species+: 6385
* TAXREF: 443623

 |